CELEX: 32013D0511
Language: da
Date: 2013-10-08 00:00:00
Title: 2013/511/FUSP: Den Udenrigs- og Sikkerhedspolitiske Komités afgørelse EUPOL RD Congo/1/2013 af 8. oktober 2013 om forlængelse af mandatet for missionschefen for om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo)

19.10.2013   
            
            
               DA
            
            
               Den Europæiske Unions Tidende
            
            
               L 279/66
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUPOL RD CONGO/1/2013
   af 8. oktober 2013
   om forlængelse af mandatet for missionschefen for om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo)
   (2013/511/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2010/576/FUSP af 23. september 2010 om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo) (1), særlig artikel 10, stk. 1, og
   ud fra følgende betragtninger:
   
               (1)
            
            
               I henhold til artikel 10, stk. 1, i afgørelse 2010/576/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38, stk. 3, at træffe de relevante afgørelser med henblik på at udøve politisk kontrol med og strategisk ledelse af EUPOL RD Congo. Denne bemyndigelse omfatter især at træffe afgørelse om udnævnelse af en missionschef på forslag fra Unionens højtstående repræsentant for udenrigsanliggender og sikkerhedspolitik (den højtstående repræsentant).
            
         
               (2)
            
            
               Den 8. oktober 2010 udpegede PSC, efter et forslag fra den højtstående repræsentant og i henhold til afgørelse EUPOL RD Congo/1/2010 (2), ledende inspektør Jean-Paul RIKIR til missionschef for EUPOL RD Congo med virkning fra den 1. oktober 2010.
            
         
               (3)
            
            
               Den 16. september 2011 forlængede PSC, efter et forslag fra den højtstående repræsentant og i henhold til afgørelse EUPOL RD Congo/1/2011 (3), ledende inspektør Jean-Paul RIKIRs mandat som missionschef for EUPOL RD Congo indtil den 30. september 2012.
            
         
               (4)
            
            
               Den 25. september 2012 forlængede PSC, efter et forslag fra den højtstående repræsentant og i henhold til afgørelse EUPOL RD Congo/1/2012 (4), ledende inspektør Jean-Paul RIKIRs mandat som missionschef for EUPOL RD Congo indtil den 30. september 2013.
            
         
               (5)
            
            
               Den 23. september 2013 vedtog Rådet afgørelse 2013/467/FUSP (5) om forlængelse af EUPOL RD Congo indtil den 30. september 2014.
            
         
               (6)
            
            
               Den 10. september 2013 foreslog den højtstående repræsentant, at ledende inspektør Jean-Paul RIKIRs mandat som missionschef for EUPOL RD Congo forlænges til den 30. september 2014.
            
         
               (7)
            
            
               Da ledende inspektør Jean-Paul RIKIRs indeværende mandat som missionschef for EUPOL RD Congo udløb den 30. september 2013, bør denne afgørelse anvendes fra den 1. oktober 2013 —
            
         VEDTAGET DENNE AFGØRELSE:
   Artikel 1
   Ledende inspektør Jean-Paul RIKIRs mandat som missionschef for Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo) forlænges herved til den 30. september 2014.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 1. oktober 2013.
   
      Udfærdiget i Bruxelles, den 8. oktober 2013.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 254 af 29.9.2010, s. 33.
   
      (2)  EUT L 266 af 9.10.2010, s. 60.
   
      (3)  EUT L 245 af 22.9.2011, s. 21.
   
      (4)  EUT L 264 af 29.9.2012, s. 13.
   
      (5)  EUT L 252 af 24.9.2013, s. 27.